শিৱসাগৰ ৰাজহ চক্ৰ তথা শিৱসাগৰ বন সংমণ্ডল কাৰ্যালয়ৰ অধীনৰ শান্তিপুৰ গাওঁ পঞ্চায়তৰ দীঘলিহাবি গাওঁত বন্যহস্তীয়ে শুকুৰবাৰে দুটা বাসগৃহ ভাঙি চুৰমাৰ কৰিছে।
জানিব পৰা মতে ৭০-৮০ টা মান বনৰীয়া হাতীৰ এটা জাকে গাওঁখনত প্ৰৱেশ কৰি ভানু গগৈ আৰু মহেন্দ্ৰ বৰাৰ বাসগৃহ দুটা ভাঙি পোলায়। বনৰীয়া হাতীৰ জাকটোৱে লগতে পৰিয়ালটোৰ খাদ্য শস্য, ধান আৰু আন খাদ্য সামগ্ৰীও ধ্বংস কৰে।
ইয়াৰ আগেয়েও প্ৰায়েই অফলা,গৰভাঙা, তাঁতীপথাৰ, চেনিমৰা,জগৰাহাবি আৰু লাৰাপুটা গাওঁত খাদ্যৰ সন্ধানত, বিশেষকৈ খেতি চপোৱাৰ সময়ত বনৰীয়া হাতী আহে।
স্থানীয় লোকে অভিযোগ কৰে যে বন বিভাগে ফটকা ফুটোৱাৰ বাহিৰে বনৰীয়া হাতীৰ সঘন বিচৰণ তথা উপদ্ৰৱ প্ৰতিৰোধ কৰাৰ বাবে কোনো পদক্ষেপ গ্ৰহণ কৰা নাই।
স্থানীয় লোকসকলে জানিব দিয়ে যে তেওঁলোকে বনৰীয়া হাতীৰ সম্ভাৱ্য উপদ্ৰৱৰ শংকাত নিদ্ৰাহীন নিশা যাপন কৰিবলগীয়া হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
